วานิทัส

บทความนี้เกี่ยวกับ **มนุษย์ที่เป็นตัวเอกในซีรีย์มังงะ "บันทึกแวมไพร์วานิทัส"**.

บางทีคุณอาจจะกำลังมองหาบทความเรื่อง **แวมไพร์จันทราน้ำเงิน หรือ บันทึกแวมไพร์วานิทัสบทที่ 1 "วานิทัส"**.

## วานิทัส

* มังงะ
* อนิเมะ

### ชื่ออื่น

ซูซูกิ วานิทัส (ชื่อในโบนัสมังงะและดราม่าซีดี)

### ชื่อ (JP)

* ヴァニタス
* *Vanitasu*

### ฉายาหรือนามแฝง

* Quack—ไอ้หมอเถื่อน (โดยดันเต้)
* ทายาทแวมไพร์จันทร์น้ำเงิน
* วินเซนต์
* 69
* เนะโกะจัง (โดยซาซากิ ฌานในภาคโบนัสมังงะและดราม่าซีดี)

### ฉายาหรือนามแฝง (JP)

* ヤブ
(Yabu)
* 蒼月の眷属
(Sōgetsu no kenzoku)
* ヴァンサン
(Vu~ansan)
* ノンバー・ろくきゅう
(Nonbā ro ku kyū)
* ネコちゃん
(Neko-chan)

## Personal Status

### สถานะ

* มีชีวิตอยู่
* ตาย (มีสปอยอนาคตในตอนที่ 1)

### ครอบครัว

* พ่อ (เสียชีวิต)
* แม่ (เสียชีวิต)

### ญาติ

* แวมไพร์จันทราสีน้ำเงิน (ผู้ปกครอง)
* มิฮาอิล (น้องชายบุญธรรม)

### คนสำคัญ

* โนเอ้​ อัสชีวิสต์
* ฌาน

## Professional Status

### สังกัด

* เคาน์ทปาร์ค​ ออร์ลอค
* โนเอ้​ อัสชีวิสต์
* ชาสเซอร์ (อดีต)
* แวมไพร์จันทราสีน้ำเงิน (อดีต)

### อาชีพ

* หมอเฉพาะทางด้านแวมไพร์
* หนูทดลองของดร.มอโร (อดีต)

### อาวุธ

* ตำราวานิทัส
* มีด
* แส้

## Voices

### นักพากย์อังกฤษ

* ซีโน่ โรบินสัน
* เจอรามี่ ลี (ตอนเด็ก)

## other

### หมายเหตุ

* รับของหวานกับคนที่สนิทเท่านั้น
* แพ้แอลกอฮอล์ เขาดื่มได้แต่นมและน้ำผลไม้เท่านั้น
* วินเซนต์เป็นอีสเตอร์เอ็กของหนึ่งในตัวละครของ "Pandora Hearts" ผลงานเก่า ซึ่งเป็นชื่อของ "วินเซนต์ ไนท์เรย์" น้องชายของพระรอง "กิลเบิร์ต ไนท์เรย์"

**วานิทัส** (ヴァニタス, *Vanitasu*) เป็นหนึ่งในพระเอกของซีรีย์ "บันทึกแวมไพร์วานิทัส" ที่เขียนและวาดโดย "โมจิซุกิ จุน" เขาเป็นทายาทของแวมไพร์จันทร์น้ำเงินแต่ว่าเขาเป็นแค่ "มนุษย์ธรรมดาคนนึง" เท่านั้น ที่ได้รับการสืบทอดตำราจากแวมไพร์จันทราสีน้ำเงิน แล้วมีความตั้งใจจะช่วยเหลือแวมไพร์ไม่ว่าจะด้วยวิธีใด โดยใช้ตำราวานิทัสรักษาแวมไพร์ที่กลายเป็นผู้ต้องสาป และไม่เผยแพร่คำสาปใส่แวมไพร์ตนอื่น ซึ่งตรงกันข้ามกับแวมไพร์จันทราน้ำเงิน เขาจึงเรียกตัวเองว่า "หมอเฉพาะทางที่รักษาแวมไพร์" และขอความช่วยเหลือจากแวมไพร์หนุ่มนามว่า "โนเอ้ อัสชีวิสต์" ที่ถูกส่งตัวมาจากอาจาย์ของเขาให้มาจับตามองวานิทัสแล้วเป็นหนึ่งในผู้บรรยายของซีรีย์วานิทัส เพื่อช่วยทำภารกิจค้นหาผู้ต้องสาปและรักษาพวกเขาให้คืนสู่สภาพเดิม ในฐานะเพื่อนร่วมงาน

คำเตือนสปอย!

บทความนี้มีการสปอยเกี่ยวกับซีรีย์ บันทึกแวมไพร์วานิทัส.
กรุณาอ่านด้วยความระมัดระวัง

เดิมทีวานิทัสเป็นลูกของนักแสดงคณะละครสัตว์และอดีตแพทย์ที่เคยอยู่ในตระกูลขุนนางชั้นสูง แต่หลังแม่ให้กำเนิดเขาออกมา เธอเสียชีวิตไปหลังจากที่คลอดบุตร จึงทิ้งให้พ่อของเขาเลี้ยงดูวานิทัสเพียงลำพังพร้อมเพื่อนร่วมงานที่อยู่ในคณะละครสัตว์ ทว่าเหล่าแวมไพร์เข้ามาโจมตี พ่อจึงเข้าปกป้องไว้ ทำให้วานิทัสเป็นผู้รอดชีวิตเพียงคนเดียว จากนั้นวานิทัสถูกรับเลี้ยงและให้เข้าร่วมกับคริสจักร เพื่อฝึกฝนเป็นชาสเซอร์ แต่ว่าเขากลับถูกดร.มอโรจับตัวไปในฐานะหนูทดลองแล้วพยามจัดฉากให้ดูเหมือนเขาตายในสงคราม โดยเปลี่ยนชื่อของเขาเป็นหมายเลข 69 ที่นั่นเขาได้พบกับมิฮาอิลหรือที่รู้จักกันในชื่อหมายเลข 71 ซึ่งนับถือเขาเป็นพี่ชาย ทั้งสองถูกมอโรทดลองอย่างไร้ศีลธรรมด้วยความหวังว่าจะเปลี่ยนพวกเขาให้เป็นแวมไพร์ แต่ไม่เป็นผล จนได้รับเลือดของแวมไพร์จันทราน้ำเงิน ซึ่งพวกเขาเป็นมนุษย์กลุ่มทดลองที่ร่างกายไม่มีปฎิกิริยาต่อต้านเลือด ทั้งสองถูกบังคับให้เชื่อมโยงกับตำราวานิทัส แต่ขณะที่พวกเขากำลังสิ้นหวังอยู่นั้น แวมไพร์จันทราสีน้ำเงินก็ได้เข้ามาช่วยพวกเขาเอาไว้

จากนั้นวานิทัสกับมิฮาอิลถูกรับเลี้ยงในฐานะลูกบุญธรรม มิฮาอิลใช้เวลาปรับตัวกับผู้ปกครองคนใหม่ได้เร็วกว่าวานิทัสที่เป็นพี่ชายยังคงไม่ไว้ใจแวมไพร์ เพราะมองว่าแทนที่จะเป็นทางดี ที่ตัวเขาได้ถูกรับเลี้ยงแต่โชคชะตากลับดูเล่นตลก เด็กหนุ่มกลับถูกรับเลี้ยงโดยเผ่าพันธุ์ที่ฆ่าครอบครัวเขา แทนที่เขาจะได้แก้แค้นเหล่าแวมไพร์ที่ฆ่าครอบครัวเขา แม้ว่าแวมไพร์จันทราสีน้ำเงินนั้นจะดูแลพวกเขาอย่างดี หลังจากผ่านไประยะเวลาหนึ่ง แวมไพร์จันทราสีน้ำเงินได้สารภาพว่าวานิทัสกับมิฮาอิลจะตายในไม่ช้าเพราะได้รับเลือดแวมไพร์จันทราน้ำเงินของดร.มอโรเข้าไป พวกเขาไม่มีทางเลือกอื่น นอกจากต้องกลายเป็นแวมไพร์ มิฮาอิลที่ร่างกายทรุดตัวเร็วตอบรับโดยง่าย แต่วานิทัสปฎิเสธอย่างฉุนเฉียวเพราะเขาอยากตายในฐานะมนุษย์ธรรมดา เขาฆ่าแวมไพร์จันทราสีน้ำเงินหลังจากถูกทำมาร์กิ้ง ในเหตุการณ์มิฮาอิลที่เขาเชื่อว่าตัวเองได้ฆ่ามิฮาอิล ทำให้เขาเชื่อว่าตัวเองเป็นทายาทที่ถูกต้องตามกฎหมายเพียงคนเดียวของแวมไพร์จันทราน้ำเงิน

## ลักษณะรูปร่าง

วานิทัสเป็นหนุ่มรูปร่างสมส่วน เขาสูงเฉลี่ยโดยประมาณ (176 ซม./5 ฟุต 9 นิ้ว) เขามีผิวขาวซีด ดวงตามีฟ้ากลมโต ใบหน้าเรียวกลมและคางเล็ก ดวงตาสีฟ้าของเขาถูกเปรียบว่าเป็นคอปเปอร์ซัลเฟต มีเขี้ยวแหลมคล้ายแวมไพร์โดยเฉพาะฟันด้านซ้ายบนจะเด่นชัดเป็นพิเศษ แต่ไม่ได้ดูแหลมคมเท่ากับแวมไพร์ ผมสีดำยาวตัดไม่เป็นระเบียบ หน้าม้าสองข้าง ซึ่งด้านหนึ่งเฉียงตรงกลาง แต่อีกด้านหนึ่งตัดผมตรง ซึ่งเป็นสองระดับ แม้ว่าเขาจะดูเหมือนมัดผมหางม้า แต่ผมของวานิทัสมักจัดทรงอย่างอิสระ โดยผมทั้งสองข้างจะสั้นกว่าศีรษะตรงกลาง มีผมงอยจากด้านขวาของศีรษะ หูทั้งสองข้างถูกเจาะ ใส่ต่างหูเล็กๆ ที่หูขวา แต่หูซ้ายของเขาใส่ต่างหูทรงนาฬิกาทรายสีเงิน (อนิเมะเป็นนาฬิกาสีทอง) ที่เขาสืบทอดมาจากลูนาร์ และแหวนเครื่องประดับเกลียวสองวง

ขณะที่วานิทัสสวมชุดหลากหลายภายในซีรีย์ เขามักจะสวมเสื้อเชิ้ตสีขาวทับกางเกงสีดำ เสื้อกั๊กลายทางสีน้ำเงินเข้ม ผูกโบว์หูกระต่ายสีน้ำเงินขนาดใหญ่ และเสื้อคลุมใหญ่สีดำ ด้านเครื่องแต่งกายนั้น เขาสวมริบบิ้นยาวผูกเป็นโบว์เป็นเข็มขัด แล้วรองเท้าบู๊ตสั้นที่มีสปายสีขาว และถุงมือพิเศษสีดำที่มีกรงเล็บอยู่ที่ปลายนิ้ว เสื้อโค้ทยาว ปกกว้างและกระดุมเม็ดเดียว ซึ่งผ้าคลุมของเขาใหญ่พอที่จะพาดไหล่ได้สบายๆ ชายเสื้อของเขาโป่งทำให้ถูกล้อว่าเสื้อโค้ทของเขามันเด้งหรือพองเหมือนลูกโป่งที่ลอยได้โดยไม่มีเหตุผล ให้ความรู้สึกว่า "มีพลังลึกลับบางอย่างที่ไม่สามารถอธิบายได้" แขนเสื้อเป็นแบบกิโมโนฟุริโซเดะ เขาคาดเข็มขัดสีน้ำตาลเพื่อเอาไว้ใส่ตำราวานิทัสและมีดสองเล่ม และอุปกรณ์เครื่องสองกล่อง ชุดของเขาถูกเรียกว่าเคริ่องแบบที่ซับซ้อนที่ไม่มีใครเข้าใจ

ตอนยังเป็นเด็กนั้น วานิทัสไม่ค่อยต่างจากตอนโตมาก แม้ว่าผมของเขาจะดูไม่เรียบร้อย มีรูปร่างที่ผอมโซและตัวเล็กมาก ถึงจะได้รับการฝึกฝนในฐานะชาสเซอร์ ก่อนที่เขาจะถูกแวมไพร์จันทราสีน้ำเงินทำมาร์กิ้ง สีตาดั้งเดิมของวานิทัสก่อนเปลี่ยนเป็นสีฟ้าสดใส ดวงตาเขาเคยเป็นสีน้ำเงินเข้ม (อนิเมะเป็นสีม่วง)

ในโบนัสมังงะซึ่งถูกทำเป็นดราม่าซีดีนั้น เขาแต่งด้วยชุดนักเรียนกะลาสีญี่ปุ่น ใส่แว่น ถักเปีย นอกจากนี้บลูเรย์แผ่นที่ 5 วานิทัสแต่งหญิงด้วยกระโปรงยาวที่มีคอร์เซ็ท ตกแต่งด้วยดอกกุหลาบ คลุมด้วยผ้าคลุมไหล่ เขาได้แต่งหน้าและมัดผม

อาร์คปัจจุบัน วานิทัสได้เปลี่ยนเป็นเสื้อเชิ้ตสีขาว เสื้อกั๊กแขนยาวสีดำ ผ้าคลุมยาวระดับบั้นท้ายผูกด้วยเชือก ผูกด้วยเนคไทกางเกงขายาวทับกับรองเท้าหนัง สวมเข็มขัดประดับด้วยจี้ตำราจิ๋ว

## นิสัย

วานิทัสเป็นคนที่ดูเหมือนไม่ค่อยจริงจังกับอะไร มักจะมีรอยยิ้มขี้เล่นอยู่บนหน้าของเขาอยู่เสมอ วานิทัสมักจะชอบทำไรหุนหันพลันแล่นเป็นส่วนใหญ่ โดยปกติวานิทัสจะเป็นคนวางแผนรอบคอบ แต่บางครั้งก็ไม่รอบคอบ ชอบเล่นสนุกซุกซนและดูปฏิกิริยาคนรอบข้างโดยเฉพาะกับโนเอ้และฌาน แต่มีสถานการณ์ที่ใช้ตำราหรือตึงเครียด เขาสวมบทบาทเป็นคุณหมอและนักวางแผนกลยุทธ์ ให้กลายเป็นคนจริงจัง เหมือนกรณีที่เขารู้สึกโกรธ ยังมีนิสัยชอบควบคุม หลอกใช้และทำทุกอย่างเพื่อเอาตัวรอดโดยไม่สนวิธีการเหมือนวินเซนต์ ไนท์เรย์ (Pandora Hearts) ยังชื่นชอบและเกลียดความไร้เดียงสา ไม่ต้องการให้ใครมาปกป้อง ในตอนแรกเขาชอบจีบและหยอกล้อกับคนอื่นโดยเฉพาะฌาน แต่หลังจากที่เขาตกหลุมรักฌาน กลายเป็นแมวน้อยเชื่องๆ ที่คลั่งรักเธอ

วานิทัสเป็นคนที่เกลียดมนุษย์ แวมไพร์แล้วแดมพีร์เพราะมองว่านิสัยจะดีหรือเลวไม่ต่างกัน มันเหมือนกันหมด แต่เกลียดตัวเองมากกว่า เพราะเขาไม่อยากให้ใครมาเห็นความอ่อนแอของตัวเอง ไม่ยอมนอนร่วมห้องกับใครที่เขาไม่ไว้ใจ ทำให้วานิทัสชื่นชอบที่สูงและนอนบนหลังคา ส่วนใหญ่จะเห็นวานิทัสได้จากที่สูงๆ แต่หลังจากเขากลับมาจากอาร์คโบสถ์ มานอนที่ห้องแทนที่จะเป็นหลังคา

## พลังและความสามารถ

**พลังความสามารถทั่วไป:** ในฐานะมนุษย์ธรรมดา เขามีพลังน้อยกว่าคนรอบตัวที่เป็นเหนือมนุษย์ (แวมไพร์) ในทางกายภาพเขาอาจจะดูฟิต แข็งแรงและกระฉับกระเฉิง แต่พละกำลัง ความเร็ว และความอดทนของเขาก็เป็นเพียงแค่มนุษย์ทั่วไป ไม่มีมากกว่านั้น ยกเว้นการฟื้นฟูบาดแผลที่หายเร็วกว่าคนทั่วไปเพราะการทดลองของดร.มอโร เพื่อชดเชยความแข็ฝแกร่งทางร่างกายที่ด้อยกว่าปกติของวานิทัส มีความฉลาด เฉลียบแหลม และมีไหวพริบในการต่อสู้ เขาสามารถวิเคราะห์สถานการณ์และหาทางออกที่เหมาะสมและโต้กลับได้อย่างรวดเร็ว ในสถานการณ์ต่อสู้ที่อันตราย เขาไม่กลัวเล่่ห์เลี่ยมกับคนรอบข้างและใช้ทุกอย่างที่มีเพื่อสนองตัวเอง ทำให้คนรอบรอบข้างนั้นตกตะลึง

**อาวุธ:** อาวุธของวานิทัสคือมีดสองเล่มที่มีแส้พันกันอยู่ นอกจากนี้เขายังมีอุปกรณ์หลายอย่างในกระเป๋าสีน้ำตาลที่คาดอยู่เข็มขัดที่ใช้ในสนามและนอกสนามรบ แล้วเขายังมีแววว่าจะซ่อนอาวุธและเครื่องมือของเขาไว้ เพื่อเพิ่มองค์ประกอบและความแปลกประหลาดดั่งที่ใจต้องการ ยังเพิ่มทริคสไตล์การต่อสู้ที่เหมือนกำลังเล่นกล ซึ่งเสมือนคล้ายกับตัวตนที่เจ้าเล่ห์ของเขา วานิทัสยังเชี่ยวชาญรวบรวมข้้อมูลศัตรูและนำไปประยุกต์ใช้กับคู่ต่อสู้กับพวกเขา ชื่นชอบการเตรียมพร้อมและได้เปรียบศัตรูตลอดเวลา

**การฝึกฝนชาสเซอร์:** ความสามารถของวานิทัสมาจากการที่เขาฝึกฝนในฐานะชาสเซอร์ฝึกหัด นอกจากเขาจะมีความสามารถในการต่อสู้แล้วฝึกใช้อาวุธนั้น ในช่วงระยะเวลาสั้นๆ ของวานิทัสในฐานะชาสเซอร์ เด็กหนุ่มยังถูกสอนด้วยวิธีการต่อสู้กับแวมไพร์อย่างละเอียด โดยรู้ดีว่าดวงตาเหล่าแวมไพร์เป็นจุดที่พวกเขาจะสามารถเข้าถึงและเขียนสูตรโลกใหม่ได้ ในขั้นตอนแรกคือการเล็งไปที่ดวงตาของแวมไพร์ และเขาใช้ความรู้นี้ซึ่งไม่เพียงแต่กับแวมไพร์ที่เขาโจมตีแต่ยังใช้กับ ชาสเซอร์ที่โจมตีเขาด้วย นอกจากนี้เขายังสามารถเข้าถึงยาที่ ชาสเซอร์ใช้เพื่อเพิ่มความสามารถทางร่างกายได้ด้วยวิธีการที่ไม่รู้จัก เด็กหนุ่มผมดำจะใช้มันในสถานการณ์ ตอนที่เขาไม่มีทางเลือกอื่นนอกจากต้องต่อสู้กับแวมไพร์จนตาย

**ตำราวานิทัส:** แหล่งที่มาของการที่วานิทัสสามารถใช้พลังได้ มาจากตำราวานิทัส ซึ่งสามารถควบคุมหรือรักษาแวมไพร์ที่เป็นผู้ต้องสาปผ่านตำรา ตรงกันข้ามกับความเชื่อโดยทั่วไปของเหล่าแวมไพร์ที่กลัวคำสาปของจันทราสีน้ำ้ำเงินรวมทั้งพลังของตำราที่เกี่ยวข้องกับลูนาร์

วานิทัสนั้นใช้ตำราเพื่อแทรกแซงนามที่แท้จริงแล้วรักษาพวกเขา โดยสกัด "โรคา" ที่บิดเบือนพวกเขาทำให้กลายเป็นผู้ต้องสาป แต่ก่อนใช้ตำรานั้น เขาต้องใช้ตำราเพื่อเพื่อระบุในการค้นหาชื่อของผู้ต้องสาป แม้ว่าจะมีบ่อยครั้งที่วานิทัสสามารถหาชื่อของผู้ต้องสาปด้วยการคิดวิเคราะห์แล้วใช้วิธี "กลับด้าน" แต่ว่ายังคงต้องใช้ความเชี่ยวชาญอย่างสูงจากผู้ใช้

เหมือนเคสมิฮาอิลที่เป็นเจ้าของตำราวานิทัสอีกคนที่ไม่สามารถแทรกแซงนามที่แท้จริงในระดับดังกล่าวได้ แต่ในบางครั้งก็จะมีผู้ต้องสาปที่แข็งแกร่งเกินกว่าที่เขาจะรักษาได้ด้วยตัวเอง แล้วจำเป็นต้องทำการขอร้องให้ผู้ต้องสาปปฏิเสธความปราถนานั้นด้วยความตั้งใจของพวกเขาเอง เรียกใช้พลังจากมาร์กิ้งที่เขาครอบครองเพื่อเพิ่มพลัง

นอกจากนี้วานิทัสไม่เพียงแค่ใช้ตำราเพื่อช่วยชีวิตเท่านั้น แต่ยังสามารถใช้เป็นอาวุธหลักของเขาในการต่อสู้ได้อีกด้วย เนื่องจากตำราวานิทัส สามารถเขียนสูตรสมการโลกใหม่ได้ตามความต้องการ เขาจึงใช้มันเพื่อมาประยุกต์ในหลากหลายรูปแบบตามสถานการณ์ยกตัวอย่างเช่น เขาสามารถทำให้แวมไพร์เกิดสถานะมึนงงแล้วทำให้พวกมันเคลื่อนที่ไม่ได้ในช่วงขณะ ถึงแม้ว่าแวมไพร์ตนนั้นจะแข็งแกร่งพอที่จะเคลื่อนไหวได้เร็วกว่านั้น

วานิทัสยังสามารถแทรกแซงแอสเทอร์ไมต์ (แร่ถ่านหินแปรธาตุ) ซึ่งทำให้เขาสามารถควบคุมออโตมาตอนเพื่อทำตามคำสั่งของเขา รวมทั้งสั่งให้ระเบิดตามความต้องการของเขา

**ความสามารถพิเศษและทักษะอื่น:** นอกจากวานิทัสจะสามารถต่อสู้ได้แล้ว เขายังมีความสามารถเชี่ยวชาญในด้านอื่นๆ แม้ว่าเด็กหนุ่มผมดำจะประกาศสถานะตัวเองว่าเขาเป็นหมอเฉพาะทางที่รักษาแวมไพร์เท่านั้น แต่ถึงอย่างนั้นวานิทัสก็มีความรู้จากประสบการณ์และฝึกอบรมความรู้ในด้านทางการแพทย์ ซึ่งความรู้การแพทย์ของวานิทัสน่าจะมาจากการที่เด็กหนุุ่่่มถูกพ่อที่ทำงานในฐานะคุณหมอคอยเลี้ยงดูแล้วอบรมสั่งสอน จนได้วิชาติดตัวมา ทำให้เขารู้วิธีปฐมพยาบาล วิธีรักษาพิษและการพกยาต่างๆ ติดตัวไปด้วย

เขายังมีความสามารถพิเศษหรือรู้ทักษะอื่นๆ อีกมากมาย เช่น การทำอาหาร วิธีทำความสะอาดแล้วมีความรู้หลากหลายเรื่อง วัฒนธรรมแล้วประวัติศาสตร์ของฝรั่งเศส รวมไปถึงเรื่องเล็กน้อยอย่างขนมหวานทำจากแอปเปิ้ลหลายชนิด

นอกจากนี้วานิทัสคุ้นเคยกับภาษาละติน ซึ่งน่าจะเป็นผลมาจากการเลี้ยงดูของเขาในสมัยตอนที่วานิทัสอยู่ศาสนจักรและตอนที่พ่อของเขายังมีชีวิตอยู่

## คำคม

* *"—นง (เปล่า) ฉันเป็นหมอเฉพาะทางด้านแวมไพร์นะ ฉันมาเพื่อรักษาเธอ!"*
* *"ฉันชื่อวานิทัส—ผู้สืบทอดชื่อกับตำราวานิทัสมาจากแวมไพร์จันทราน้ำเงินเป็นแค่มนุษย์ธรรมดาน่ะ!* มาช่วยฉันหน่อยสิ โนเอ้"
* *"ฉันไม่สนใจคนที่จะชอบฉันเลยสักนิด"*
* *"ถ้าถึงเวลานั้น ฉันจะฆ่าเธอเอง ฉันจะฆ่าแน่นอน ฉันชอบเธอนะ ฉันจะทำให้เธอสมหวัง ต้องเป็นฉันเท่านั้น ดังนั้นฌาน...ไม่ต้องกังวลหรอก"*
* *"ฉันชอบเธอนะ และคนที่ทำให้เธอสมหวัง ต้องเป็นฉันเท่านั้น ดังนั้นสารภาพมาซะ ความปราถนาที่แท้จริง ไม่ว่าเป็นความต้องการที่ไร้สาระแค่ไหน เป็นอารมณ์ที่น่ารังเกียจแค่ไหน...หรือเป็นคำสาปแบบไหน ก็จะรับฟังให้เอง!"*
* *"ก็มันน่าขยะแขยงนี่นา! จะมีใครชอบคนอย่างฉันลงเล่า..."*

## การปรากฏตัวในตอนต่างๆ

การปรากฏตัวในมังงะ

* *Mémoire 1: วานิทัส* — ความหวังในสีสนิม (ปรากฎตัวครั้งแรก)

* *Mémoire 2: ฌาน* — ณ เมืองหลวงแห่งดอกไม้

* *Mémoire 3: ฌาน* — แม่มดเพลิงอเวจี

* *Mémoire 4: Femme Fatale* — ความรัก

* *Mémoire 5: อัสชีวิสต์* — เขี้ยวเผยโลหิต

* *Mémoire 6: อัลทัส* — ต่างมิติ

* *Mémoire 7: Bal Masqué* — ค่ำคืนแห่งหน้ากากรอยยิ้ม

* *Mémoire 8: หลุยส์* — เด็กหนุ่มผู้จมในแอ่งโลหิต

* *Mémoire 10: Salvatio* — ความสงสัย

* *Mémoire 11: Deux Ombres* — จุดเริ่มต้น

* *Mémoire 12: Pause* 𝄻

* *Mémoire 13: Glissando* — การไล่เรียงตัวโน๊ต

* *Mémoire 14: Catacombes* — สถานที่ซึ่งมรณาหลับใหล

* *Memoire 15: ชาสเซอร์* — ผู้ล่าโลหิต

* *Entracte: Chambre d'enfants* — ละครคั่นม่าน ความฝันท่ามกลางสายฝน

* *Mémoire 16: Galop* — หลังความวุ่นวาย

* *Mémoire 17: Cicatrice* — No. 69

* *Mémoire 18: Dos à Dos* — วิถีแห่งการช่วยเหลือ

* *Mémoire 19: Serment* — ร่ายมนต์

* *Mémoire 20: Serment* — สัญญา (ตอนแรก)

* *Mémoire 21: Serment* — สัญญา (ตอนจบ)

* *Mémoire 22: Hurler* — เสียงเรียก

* *Mémoire 23: Au Pas Camarade* — รอยเท้า

* *Mémoire 24: Forêt d'argent* — ไม่คาดฝัน

* *Mémoire 25: Endroit Approprié* — ร่วมสู้

* *Mémoire 26: Dissonance* — เสียงหัวเราะแสบแก้วหู

* *Mémoire 27: Cage de Neige* — กรง

* *Mémoire 28: Dal Segno* — คำถาม

* *Mémoire 29: Chateau de Sorcière* — แม่มดกับเด็กหนุ่ม

* *Mémoire 30: Strascinando* — รัวโน๊ต

* *Mémoire 33: Cauchemar* — กระหึ่มก้อง

* *Mémoire 34: ฌองณาค* — แวมไพร์แห่งซัสเตส (ตอนแรก)

* *Mémoire 34.5: ฌองณาค* — แวมไพร์แห่งซัสเตส (ตอนจบ)

* *Mémoire 35: ลูยแซ็ต* — เสาแห่งความยุติธรรม

* *Mémoire 37: Vengeance* — มือที่สัมผัสฝันร้าย

* *Mémoire 38: เนเนีย* — ผู้โอบอุ้มความตาย (ตอนแรก)

* *Mémoire 38.5: เนเนีย* — ผู้โอบอุ้มความตาย (ตอนจบ)

* *Mémoire 39: Poupée Fissurée* — เนื้อแท้ของแม่มด

* *Mémoire 40: Avec Toi* — สองคนผู้โดดเดี่ยว

* *Mémoire 41: Canorus* — บุปผาหิมะ

* *Mémoire 42: Encore une Fois* — ความรัก

* *Mémoire 43: Encens Restant* — กลิ่นหอมจากความฝัน

* *Mémoire 44: Mal d'Amour* — โรคที่ไม่มีทางรักษาหาย (ตอนแรก)

* *Mémoire 45: Mal d'Amour* — โรคที่ไม่มีทางรักษาหาย (ตอนจบ)

* *Mémoire 46: Un Autre* — บาดแผล

* *Entracte: Jours Bruyants* — ละครคั่นฉาก เรื่องเล่าของเหล่าเด็กหลงทาง

* *Mémoire 47: Hétérogène* — เสียงหัวเราะ\*

* *Mémoire 48: Rencontre* — ค่ำคืนสีน้ำเงิน\*

* *Mémoire 49: Douleur* — เด็กผู้ใจดี

* *Mémoire 50: Petrichor* — เส้นด้ายสู่อดีต

* *Mémoire 51: Tempest* — เสียงกรีดร้องอันเงียบงัน

* บันทึกแวมปายวานิตั๊ด!!!! —ภาคเสริม— —ตอนพิเศษเวอร์ชั่นแก้ไข— (ไม่ใช่แคนน่อน)

* *Mémoire 52: Sens Unique* — ร่วงหล่น

* *Mémoire 53: Pleuvoir* — สายฝนที่ไม่รู้จักท้องฟ้า

* *Mémoire 54: La nuit sans lune* — คืนอันมืดมิด (ตอนแรก)

* *Mémoire 54.5: La nuit sans lune* — คืนอันมืดมิด (ตอนจบ)

* *Mémoire 55: Après la pluie* — ความปราถนาของเขา (ตอนแรก)

* *Mémoire 55.5: Après la pluie* — ความปราถนาของเขา (ตอนจบ)

* *Mémoire 56: Faire un gâteau* — หวาน

* *Mémoire 57: Au Revoir* — อีกครั้งในสักวัน

* *Mémoire 58: Observation* — ระหว่างความมืดมิด

* *Mémoire 60: Bonne journée* — ความหอมหวานแล้วความสมานฉันท์

* *Entracte: Couche* — On Clothing

* Mémoire 61: Jeu de paume — Court Tennis (ตอนแรก)

การปรากฏตัวในอนิเมะ

* *Mémoire 1: วานิทัส* -ความหวังแห่งสีสนิม- (ปรากฎตัวครั้งแรก)

* *Mémoire 2: โนเอ้* -เมืองหลวงแห่งดอกไม้-

* *Mémoire 3: อัสชีวิสต์* -เขี้ยวเผยโลหิต-

* *Mémoire 4: Bal Masqué* -ค่ำคืนหน้ากากแห่งรอยยิ้ม-

* *Mémoire 5: Réminiscence* -เพื่อน-

* *Mémoire 6: Salvatio* -ความสงสัย-

* *Mémoire 7: Femme Fatale* -ความรัก-

* *Mémoire 8: Catacombes* -สถานที่ซึ่งมรณาหลับใหล-

* *Mémoire 9: Chasseur* -ผู้ล่าโลหิต-

* *Mémoire 10: Cicatrice* -No.69-

* *Mémoire 11: Serment* -สัญญา-

* *Mémoire 12: Deux Ombres* -จุดเริ่มต้น-

* *Mémoire 13: Forêt d'argent* -ไม่คาดฝัน-

* *Mémoire 14: Château de Sorcière* -แม่มดกับเด็กหนุ่ม-

* *Mémoire 15: Oiseau et ciel* -แวมไพร์แห่งดาปเฌร์-

* *Mémoire 16: Chasse aux Vampires* -สัตว์ร้าย-

* *Mémoire 17: Vengeance* -มือที่สัมผัสฝันร้าย-

* *Mémoire 18: Avec Toi* -เราสองคนผู้โดดเดี่ยว-

* *Mémoire 19: Canorus* -บุปผาหิมะ-

* *Mémoire 20: Mal d'amour* -โรคที่ไม่มีทางรักษาหาย-

* *Mémoire 21: Un Autre* -ยาดแผล-

* *Mémoire 22: Rencontre* -ค่ำคืนสีน้ำเงิน-

* *Mémoire 23: Pleuvoir* -สายฝนที่ไม่รู้จักท้องฟ้า-

* *Mémoire 24: Après la pluie* -ความปราถนาของเขา-

**(\*) - หมายถึงตัวละครที่ไม่ได้ปรากฏตัว แต่เป็นส่วนหนึ่งของความทรงจำของตัวละครอื่นหรือแค่ถูกกล่าวถึงเท่านั้น**

## เรื่องที่ไม่สำคัญ

* ชื่อวานิทัสมาจากงานศิลปะที่สื่อถึงความไม่ยั่งยืนและความตาย ซึ่งเป็นสัญลักษณ์ตรงกันข้ามกับความมั่นคง ในภาษาละตินคำว่า "วานิตาส" แปลว่าหลอกลวงหรือจุดศูนย์ (ว่างเปล่า) แต่ในภาษาอังกฤษแปลว่า "อนิจจา"
* นัตสึกิ ฮานาเอะและอิชิคาวะ ไคโตะคุงนักพากย์ของวานิทัสกับโนเอ้ได้ร้องเพลงคู่ในชื่อว่า "*Le Formidable!*" ซึ่งแต่งทำนองโดยคุณ "Sasanomaly"
* ในอาร์คชาสเชอร์ วานิทัสใช้นามแฝงภาษาฝรั่งเศสว่า "แวงแซงต์" (ภาษาญี่ปุ่น, ヴァンサン, *Vansan*) แต่ภาษาอังกฤษอ่านว่า "วินเซนต์" ซึ่งอ้างอิงมาจากวินเซนต์ ไนท์เรย์ (ภาษาญี่ปุ่น, ヴィンセント, *Vinsento*) ตัวร้ายรองจาก *Pandora Hearts* เหมือนเป็นอีสเตอร์เอ็กผลงานเก่าของอาจาย์โมจิซุกิ จุน
* ลายมีดของวานิทัสเป็นอีสเตอร์เอ็กของเอคโค่ นางรอง *Pandora Hearts*
* แม้ว่าวานิทัสจะทำความสะอาดและงานบ้านเก่ง แต่ว่าเขาไม่สนใจในการทำอาหาร โดยเฉพาะของหวานที่บอกว่าอาหารที่ผสมในของหวานมันก็เหมือนกันหมดนั่นแหละ
	+ หอยนางรมเป็นอาหารที่วานิทัสชอบ ยังเป็นอาหารที่ช่วยเสริมสมรรถภาพทางเพศ ทำให้โนเอ้ที่ได้ยินว่าวานิทัสกินหอยนางรมเข้าไปเยอะ จึงตกใจมาก
* จากการให้สัมภาษณ์ของโมจิซุกิ จุน เธอเคยคิดจะให้วานิทัสเป็นแวมไพร์ ก่อนที่จะเปลี่ยนพล็อตและยังคงเขี้ยวของวานิทัสที่เหมือนแวมไพร์ ซึ่งเป็นไอเดียเดิมไว้
* จากการให้บทสัมภาษณ์ในนิตยสาร "*季刊S(エス) 2022年 01 月号—คิคัง S*" วานิทัสถูกบอกใบ้ว่าเขานั้นเป็นไบเซ็กซวลที่ชื่นชอบแล้วมีความหลงใหลได้ทั้งชายและหญิง เหมือนกับกรณีหอระฆังที่มีสัญลักษณ์กลีบดอกไม้ซึ่งสื่อความสับสนในชีวิตวัยรุ่นของเขา ขณะเดียวฌานก็เป็นความรู้สึกรักที่เขาสนใจ
* ในดีไซน์ดั้งเดิมนั้น โมจิซุกิตั้งใจให้วานิทัสอายุ 14-15 ปี ถือดาบยาว ภายหลังได้มีการปรับเป็นอายุ 18 ปี รวมทั้งดีไซน์เพราะโดนเพื่อนร่วมงานวิจารณ์ว่าไม่ชอบการดีไซน์ทรงผมของวานิทัส เธอจึงปรับทรงผมวานิทัสให้เป็นหน้าม้าสองชั้น
* ฮานาเอะได้ให้บทสัมภาษณ์เว็บไซต์ญี่ปุ่นในละครเวที แล้วหลายที่ว่า "*ทุกวันนี้เขายังไม่เข้าใจคาแรคเตอร์วานิทัสดีพอ และทำให้บางครั้งเขาเข้าถึงอารมณ์ตัวละครได้ไม่มากพอ*"
* ในวันนับถอยหลังอนิเมะ โมจิซุกิได้วาดวานิทัสเป็นเลขสิบ แต่ในขณะที่อลิซ นางเอก "Pandora Hearts" ถูกวางตัวเลขเหมือนกับวานิทัสในวันครบรอบ 15 ปีของแพนโดร่า เปรียบเสมือนบุคลิกของพวกเขาที่คล้ายกัน แต่ต่างกัน มีความเป็นโลกคู่ขนาน
* ในตอนที่อนิเมะออกใหม่ เคยได้รับคำวิจารณ์ว่าวานิทัสเป็นสุดยอดตัวละครภัยสังคมเนื่องจากตอนที่ 3 เขาจูบฌานโดยไม่ยินยอม แล้วถูก ANN ชื่นชมว่าเขาเป็นตัวละครที่แสดงบริบทบาดแผลทางจิตใจที่รับตอนเด็ก ส่งผลกระทบในตอนโต
* ในเวอร์ชั่นละครเวที ได้มีการเพิ่มฉากวานิทัสนอนไม่หลับ แล้วฝันร้ายถึงอดีต แสดงให้เห็นถึงอาการหวาดระแวง สามารถสันนิษฐานได้ว่าสาเหตุที่เขานอนไม่หลับ และชอบไปนอนบนหลังคา อาจจะมาจากการที่เขานอนฝันร้าย

## อ้างอิง

1. ↑ 1.0 1.1 1.2 Mémoire 1: วานิทัส
2. ↑ Mémoire 12: Pause
3. ↑ Mémoire 21 : Serment (ตอนสอง)
4. ↑ Mémoire 39: Poupée Fissurée
5. ↑ Mémoire 44: Mal d’Amour (ตอนแรก)
6. ↑ หอยนางรมเสริมสมรรถภาพทางเพศ
7. ↑ บทสัมภาษณ์ของโมจิซุกิ จุน เว็บดาวินซี
8. ↑ 8.0 8.1 บทสัมภาษณ์โมจิซุกิ จุน